કુંડળી માં બાર ઘર, બાર રાશી અને નવ ગ્રહ નાં સંયોજન થી જીવન ની વિવિધ બાબતો વિષે સુખ દુખ નો વિચાર થાય છે. પરંતુ ઉપર કહેલ દુ:યોગો નો જ્યારે અભ્યાસ કરીએ છીએ તો જણાય છે કે તેમાં કોઈ એક ગ્રહ કે નક્ષત્રને જ આધાર બનાવી, મતલબ કે લગ્ન, રાશી, સ્થાન, બીજા ગ્રહોનો સંયોગ વગેરેની ઉપેક્ષા કરી, જે તે ગ્રહ નક્ષત્રને ભયાનક પરિણામો માટે આગળ ધરી દેવાય છે. સમજી શકાય તેમ છે કે જો એકાદ ગ્રહ નક્ષત્રની અસર જ આટલી મહત્વની હોય તો આખી કુંડળીનાં યોગ જોવાની જરૂરજ ન હોવી જોઈએ.